kardosdrur/scandi-wiki huggingface dataset:
Anholt - stedet, rejsen

Anholt - stedet, rejsen er en dokumentarfilm instrueret af Lars Johansson efter eget manuskript.

Handling 
Instruktørens personlige skildring af et år på Anholt, hvor han slog sig ned og boede alene i et hus: Den er mit forsøg på at skimte en oprindelighed og arv, vi alle har i os, og af hvis forståelse vores fortsatte eksistens er afhængig. Den er en undersøgelse af en tilværelse, hvor det er muligt at leve i en overenskomst med naturen, som gør døden nærværende, uden at den bliver skræmmende, men tværtimod selve forudsætningen for et liv i ro, tryghed og harmoni

Referencer

Eksterne henvisninger 
 

Danske film fra 1988

Dokumentarfilm fra Danmark
Anholt
Tidlige trin

Tidlige trin er en film instrueret af Anja Dalhoff efter manuskript af Anja Dalhoff.

Handling 
Filmen fortæller om barnets bevægelsesudvikling i det første leveår. Den skildrer de tidlige trin af barnets udvikling, som består af et sammenspil af mange forskellige faktorer. Filmen henvender sig til småbørnsforældre, fagfolk og studerende på spædbarnsområdet.

Referencer

Eksterne henvisninger 
 

Danske film fra 1988

Dokumentarfilm fra Danmark
Transformationer - verdener i forvandling

Transformationer - verdener i forvandling er en dokumentarfilm fra 1988 instrueret af Peter Engberg efter eget manuskript. Den er blevet beskrevet således:

Referencer

Eksterne henvisninger 
 

Danske film fra 1988

Dokumentarfilm fra Danmark
Danish symphony

Danish symphony er en film instrueret af Sune Lund-Sørensen efter eget manuskript. Filmen er fra 1988 og er lavet som en reklame for Danmark til brug i hele verden i forbindelse med erhvervs- og kulturfremstød, og viser en masse bidder af dansk kultur, industri, natur og samfund m.v.

Handling 
Handlingen består af en stribe korte klip fra hele Danmark, der viser byer, landskaber, industri, infrastruktur, kendte danskere, arkitektur, fødevarer. Den er stærkt inspireret af Poul Henningsens danmarksfilm fra 1935, men i modsætning til den indeholder Danish Symphony kun et ord fra manuskriptet: tak. Der forekommer dog en del snak i baggrunden flere steder. Filmen var den første udsendelse på TV 2, da stationen gik i luften 2. oktober 1988 kl. 17.00.

Fodnoter

Referencer

Eksterne henvisninger 
 

Danske film fra 1988

Dokumentarfilm fra Danmark
En skæv virkelighed

En skæv virkelighed er en dansk dokumentarfilm fra 1988 med instruktion og manuskript af Jimmy Andreasen.

Handling 
Filmen portrætterer tre unge, der er midt i 20'erne. De begyndte at ryge hash i 12-13 års alderen og deres rygning blev i løbet af kort tid til et dagligt misbrug. De tre fortæller om forskellige perioder af deres liv - helt tilbage fra 4-5 års alderen og frem til voksenalderen.

Referencer

Eksterne henvisninger 
 

Danske film fra 1988

Dokumentarfilm fra Danmark
Mellem himmel og jord (film)

Mellem himmel og jord er en film instrueret af Franz Ernst efter manuskript af Franz Ernst.

Handling 
Filmen beskriver et eksperiment med astrologien og dens troværdighed. Tre astrologer har sagt ja til at deltage i et forsøg. De har lagt horoskopet for en kvinde, der er ukendt for dem. De kender heller ikke hinanden. Alene ud fra horoskopet fortæller de om kvinden og begivenhederne i hendes tilværelse. Parallelt hermed genoplever kvinden de afgørende scener fra sit omskiftelige og begivenhedsrige liv på de steder, hvor tingene foregik.

Referencer

Eksterne henvisninger 
 

Astrologi
Danske film fra 1989
Film instrueret af Franz Ernst
David eller Goliath

David eller Goliath er en dansk dokumentarfilm fra 1988 med instruktion og manuskript af Anne Regitze Wivel.

Handling 
En film om verdenspressen i Jerusalem, optaget i Beit Agron, som er regeringens pressehus. De medvirkende korrespondenter følger den israelsk-palæstinensiske konflikt på tæt hold og er afhængig af informationer fra pressehuset, hvor chefen er journalist af uddannelse, men også regeringens mand. Hvordan får de verdenspressen til at tegne et positivt billede af Israel, når pressefriheden indskrænkes? Filmen er optaget i marts 1988, hvor den palæstinensiske opstand i de besatte områder var tre måneder gammel.

Referencer

Eksterne henvisninger 
 

Danske film fra 1988

Dokumentarfilm fra Danmark
Harald Sæverud - i en alder af 88 år

Harald Sæverud - i en alder af 88 år er en dokumentarfilm fra 1985, instrueret af Jørgen Roos som også har skrevet  manuskriptet.

Handling 
Filmen handler om den norske komponist Harald Sæverud i sit hjem 'Siljústøl' udenfor Bergen, hans liv og univers fortalt af ham selv med klavermusik spillet af pianisten Jan Henrik Kayser.

Referencer

Eksterne henvisninger 
 

Danske film fra 1985
Dokumentarfilm fra Danmark
Retshjælpen i over 100 år

Retshjælpen i over 100 år er en film instrueret af Lise Roos efter manuskript af Lise Roos.

Handling 
Dokumentarfilm om Københavns Retshjælp, der har eksisteret siden 1885. Til Retshjælpen kommer mennesker med små indkomster for at søge råd og vejledning uden om det officielle system. Filmen giver en indføring i en verden, der både rummer drama, tragedie, komik og en masse humor

Referencer

Eksterne henvisninger 
 

Danske film fra 1989

Dokumentarfilm fra Danmark
Retsvæsen
Danske film omhandlende København i 1900-tallet
Hvor bjergene sejler

Hvor bjergene sejler er en dansk dokumentarfilm fra 1955 med instruktion og manuskript af Bjarne Henning-Jensen.

Handling 
Grønlænderliv og grønlænderromantik fortalt drama-dokumentarisk. Filmen viser livet på et udsted, hvor folk bor i tørvehytter og lever af fangst. Man følger en familie, der består af den gamle bedstefader, hans søn, der er fanger, moderen, der er ved at dø af tuberkulose, og de to børn, en pige på ca. 12 år og en dreng på ca. 10 år. Det er svært at fange sæler nok, for havtemperaturen er steget, så man må skifte erhverv til reje- og torskefisker for at overleve. Faderen fanger en sæl. Den deles med alle på udstedet ved et fælles måltid, hvor alle spiser af samme fad. Moderen dør af tuberkulose, og pigen overtager moderens arbejde.

Referencer

Eksterne henvisninger 
 

Danske film fra 1955

Dokumentarfilm fra Danmark
Film om Grønland
Vand (Baby-svømning)

Vand (Baby-svømning) er en film instrueret af Anne Regitze Wivel efter manuskript af Anne Regitze Wivel.

Handling 
En tur i svømmehallen hvor babyer er i vandet. Filmen tager udgangspunkt i menneskers mangesidede forhold til vand, og den kan opfattes på flere planer, både af børn og voksne

Referencer

Eksterne henvisninger 
 

Danske film fra 1988

Dokumentarfilm fra Danmark
Bolden ruller

Bolden ruller er en dansk dokumentarfilm fra 1979 med instruktion og manuskript af Anne Vinterberg.

Handling 
Filmen er et oplæg til diskussion om børn og deres legemuligheder i forskellige boligmiljøer. Den er lavet til forskolebørn med udgangspunkt i denne aldersgruppes erfaringsverden, leg og fantasi. Den skal ses som et forsøg på at lave realistiske temafilm, som kan imødekomme pædagogernes store behov for sådanne, når de skal behandle mere abstrakte emner med børnene.

Referencer

Eksterne henvisninger 
 

Danske film fra 1979
Dokumentarfilm fra Danmark
Geologi - er det egentlig videnskab?

Geologi - er det egentlig videnskab? er en film instrueret af Per Kirkeby efter eget manuskript.

Handling 
"Vi ser de geologiske materialer, vi ser de geologiske resultater", konstaterer filmens instruktør, maleren og geologen Per Kirkeby indledningsvis. Men oplevelserne og forestillingerne om processerne foregår i mennesket, og iagttagelsen er grundlaget for det hele. For ser vi, hvad vi ser? Kirkebys film bevæger sig rundt i smukke islandske, grønlandske og danske landskaber. Den følger geologers feltarbejde i det nordligste Grønland med at registrere, indsamle og ordne, men først og fremmest iagttage. Til slut omtales den tyske videnskabsmand Alfred Wegener, der lancerede tesen om kontinentalforskydninger omkring år 1910. Da han gjorde det, blev den forkastet som barnlig og uvidenskabelig, men i dag er den almindeligt accepteret. Hans antagelse udsprang af fantasien, oplevelsen og intuitionen. Et selvindlysende indfald, kalder Kirkeby det, i sig selv ubeviseligt. Er geologi egentlig videnskab?

Referencer

Eksterne henvisninger 
 

Danske film fra 1980
Dokumentarfilm fra Danmark
Det bedste sted er oppe i masten

Det bedste sted er oppe i masten er en dokumentarfilm instrueret af Claus Jacobsen.

Handling 
Med undertitlen - 147 døgn med fuldriggeren Danmark - berettes der om livet ombord på skoleskibet 'Danmark'. Filmen følger de 80 elevers hverdag gennem fem måneder og bygger på en af de unges dagbogsoptegnelser.

Referencer

Eksterne henvisninger 
 

Dokumentarfilm fra Danmark
Danske film fra 1989
De udenforstående

De udenforstående er en dansk dokumentarfilm fra 1988 med instruktion og manuskript af Arne Bro.

Handling 
Et portræt af unge på en produktionshøjskole i Sønderjylland. Filmen viser, hvordan undervisningen foregår. Den indfanger diskussioner mellem lærere og elever, eleverne imellem og beskriver, hvordan værkstederne og opdrættet af får fungerer. Omkring skolen ligger det sønderjyske landskab.

Referencer

Eksterne henvisninger 
 

Danske film fra 1988

Dokumentarfilm fra Danmark
Med døden inde på livet

Med døden inde på livet er en film instrueret af Dola Bonfils.

Handling 
Filmen er optaget på en stor, moderne infektionsmedicinsk afdeling, hvor bl.a. patienter med AIDS indlægges. Filmens form er spørgende, og hensigten har været at se på mennesker i et hospitalsmiljø, hvor sygdom og død er en daglig udfordring for de involverede.

Referencer

Eksterne henvisninger 
 

Danske film fra 1989

Sygdomme
Islam til daglig

Islam til daglig er en dansk dokumentarfilm fra 1989, der er instrueret af Børge Høst efter eget manuskript.

Handling 
Islam sætter sit præg på hverdagen mange steder i verden, men religionens påvirkning er forskellig fra sted til sted. Filmen er udelukkende optaget i Tyrkiet og er ment som ét eksempel på denne livsform. Den er optaget i en mindre by og viser, hvordan livsvilkårene er afgørende for, hvilke sider af islam, der bliver lagt størst vægt på. I et samfund som det tyrkiske, hvor der praktisk taget ikke gives offentlig hjælp ved sygdom, arbejdsløshed og alderdom, bliver religionen først og fremmest betydningsfuld på to områder. For det første styrker den det familiesammenhold, som i mange situationer er af afgørende betydning. For det andet pålægger den menneskene at dele ud af deres ejendom til dem, der trænger.

Referencer

Eksterne henvisninger 
 

Danske film fra 1989

Dokumentarfilm fra Danmark
Tyrkiet
Islam
Tang - bønder i havet

Tang - bønder i havet er en film instrueret af Malene Ravn efter manuskript af Malene Ravn.

Handling 
Dokumentarfilm om børn i Filippinerne, der tjener penge til deres fattige familier ved at fiske tang op fra havets bund. Tangen bruges bl.a. som tilsætning til mad og kosmetik i den vestlige verden.

Referencer

Eksterne henvisninger 
 

Danske film fra 1989

Dokumentarfilm fra Danmark
Filippinerne
Skyer (film)

Skyer er en film instrueret af Hans-Henrik Jørgensen efter manuskript af Hans-Henrik Jørgensen.

Handling 
Et ordløst billeddigt om alverdens smukke, forskellige og bevægelige skyformationer.

Referencer

Eksterne henvisninger 
 

Danske film fra 1989
Dokumentarfilm fra Danmark
Cobra et après

Cobra et après er en dansk dokumentarfilm fra 1975 med instruktion og manuskript af Ole Roos.

Handling 
Hvad var COBRA? En gruppe eller en sammenslutning af kunstnere, eller som den belgiske digter, Christian Dotremont sagde, "en relativt organiseret bevægelse". Dotremont er hovedfiguren i denne beretning om Co(penhagen)Br(uxelles)A(msterdam), som bl.a. omfattede Asger Jorn, Karel Appel, Constant (Constant Nieuwenhuys), Corneille (Guillaume Cornelis van Beverloo), Pierre Alechinsky, Egill Jacobsen og Henry Heerup.

Referencer

Eksterne henvisninger 
 

Danske film fra 1975

Dokumentarfilm fra Danmark
Dansk litteratur (film)

Dansk litteratur er en dokumentarfilm instrueret af Jørgen Leth efter eget manuskript.

Handling 
Instruktøren foretog et personligt valg, da han fik opgaven: Lav en film om dansk litteratur. Jørgen Leth valgte 27 danske digtere - fra århundreder tilbage til i dag - og lod dem præsentere gennem oplæsning af tekster, som foretages enten af digterne selv eller af skuespillerne Preben Lerdorff Rye, Erik Mørk, Ulf Pilgaard, Birgitte Price og Jørgen Reenberg. Filmen er - også - et blik på Danmark og indeholder stemninger, tanker og drømme i den danske litteratur, repræsenteret af Klaus Rifbjerg, Thomas Kingo, Ludvig Holberg, Hans Adolph Brorson, Ole Sarvig, Johannes Ewald, Per Højholt, Ambrosius Stub, Karen Blixen, Steen Steensen Blicher, Svend Åge Madsen, Schack Staffeldt, Jens August Schade, Adam Oehlenschläger, Inger Christensen, N.F.S. Grundtvig, Michael Strunge, B.S. Ingemann, Peter Seeberg, H.C. Andersen, Søren Kierkegaard, Peter Laugesen, Emil Aarestrup, Herman Bang, J.P. Jacobsen, Thøger Larsen og Erik Knudsen.

Referencer

Eksterne henvisninger 
 

Dokumentarfilm fra Danmark
Danske film fra 1989
Film instrueret af Jørgen Leth
1700 meter fra fremtiden

1700 meter fra fremtiden er en dansk dokumentarfilm fra 1990 med instruktion og manuskript af Ulla Boje Rasmussen.

Handling 
Et lille samfund bestående af 16 voksne og en dreng på 9 år lever isoleret i den lille færøske bygd Gásadalur 'ved den vestlige verdens yderkant, hvor Europa møder Atlanterhavet'. Filmen giver et indblik i deres levevilkår og stedets sang og myter og fortæller om bygdens forventninger til en længe planlagt tunnel gennem fjeldet: 1700 meter fra fremtiden.

Referencer

Eksterne henvisninger 
 

Dokumentarfilm fra Danmark
Danske film fra 1990
Tunneler
Færøerne
Ønskebarn

Ønskebarn er en dokumentarfilm instrueret og efter manuskript af Katia Forbert Petersen fra 1990.

Handling 
Dokumentarfilm om reagensglasbefrugtning.

Referencer

Eksterne henvisninger 
 

Danske film fra 1990
Dokumentarfilm fra Danmark
Graviditet
Brudstykker

Brudstykker er en dansk dokumentarfilm fra 1990, der er instrueret af Stine Korst efter eget manuskript.

Handling 
Filmen handler om forskellige oplevelser og følelser omkring samliv, skilsmisser, hverdagen bagefter og nye familiekonstellationer

Referencer

Eksterne henvisninger 
 

Danske film fra 1990

Dokumentarfilm fra Danmark
Affaldsveje

Affaldsveje er en dokumentarfilm instrueret af Enrique Salcedo efter eget manuskript.

Handling 
Et oplæg til debat om, hvordan danskeren og det danske samfund håndterer affaldet. I filmen aflægges besøg ved affaldsbjerge og komposteringsanlæg, i genbrugscentraler og forbrændingsanstalter m.m. Er der fornuft i vor politik på dette område?

Referencer

Eksterne henvisninger 
 

Dokumentarfilm fra Danmark
Danske film fra 1990
Affaldshåndtering
Værker om Danmark
Vi leger lige

Vi leger lige er en film instrueret af Anja Dalhoff efter manuskript af Svend Bak.

Handling 
Kalejdoskopiske billeder af leg. Legen optager en stor del af barnets hverdag, fordi legen for barnet er både vigtig og dybt alvorlig. Det kan slet ikke lade være med at lege.

Referencer

Eksterne henvisninger 
 

Danske film fra 1990

Dokumentarfilm fra Danmark
De unge gamle

De unge gamle er en dansk dokumentarfilm fra 1984 med instruktion og manuskript af Jørgen Roos.

Handling 
En personlig film om det at blive ældre. Instruktøren Jørgen Roos fik opgaven, da han blev 60. Filmen præsenterer unge, gamle mennesker med højst personlige tanker, meninger og oplevelser. Mange af dem er kunstnere af profession eller i livet. Alle har de et afklaret forhold til egen alder, ofte opnået gennem kriser, som de er kommet godt ud af.

Referencer

Eksterne henvisninger 
 

Danske film fra 1984

Dokumentarfilm fra Danmark
Aldring
Glasmosaik (film)

Glasmosaik er en dansk dokumentarfilm fra 1968, der er instrueret af Tue Ritzau.

Handling 
En film om maleren Preben Hornungs glasmosaik i De danske Sukkerfabrikkers hovedsæde i København.

Referencer

Eksterne henvisninger 
 

Danske film fra 1968

Dokumentarfilm fra Danmark
Danske film omhandlende København i 1900-tallet
Allah være lovet, det blev en dreng!

Allah være lovet, det blev en dreng! er en dokumentarfilm fra 1979, der er instrueret af Nele Rue og Mette Bovin.

Handling 

Hvor utroligt det end lyder, er de afrikanske kvinders latter aldrig mere smittende, end når de fortæller om, hvor kede man er af det i Mangaland, når der fødes en pige, og hvor tilsvarende stor begejstringen er over et drengebarn. Tilgengæld er mændene fulde af uro og beklagelser over kvindernes stigende mangel på respekt. Nok er forskellene store, men ofte er lighederne mellem dem og os ikke til at overse. Med beskrivelsen af kvinderne fra Mangaland vil de danske kvinder bag filmen "gerne være med til at drage nogle sammenligninger for at lægge op til overvejelserne omkring årsagerne til de forskelle og ligheder, der er i kvinders liv rundt om i verden. Ved at høre om og forstå kvinder i andre land, tror vi, at vi forstår os selv lidt bedre".

Referencer

Eksterne henvisninger 
 

Dokumentarfilm fra Danmark
Danske film fra 1989
Familien Hansen og krigen

Familien Hansen og krigen er en dansk dokumentarfilm fra 1989 med instruktion og manuskript af Jimmy Andreasen.

Handling 
Historien om en af de små anonyme modstandsgrupper i besættelsestidens Danmark. Familien Hansen boede i Hvidovre og dannede i 1943 en aktivt arbejdende gruppe. Natten mellem den 2. og 3. februar 1945 blev familien og flere andre af gruppens medlemmer arresteret. I filmen fortæller de om deres arbejde, baggrunden for deres deltagelse og om hvilke tanker, de gjorde sig, fra de aktivt indgik i modstandskampen og frem til befrielsen.

Referencer

Eksterne henvisninger 
 

Danske film fra 1989

Film om 2. verdenskrig fra Danmark
Film om Besættelsen
Dokumentarfilm fra Danmark
Besættelsestidens hverdag

Besættelsestidens hverdag er en dokumentarfilm fra 1981 instrueret af Leif Nerlov efter eget manuskript.

Handling 
Gamle film og billeder danner baggrund for denne film om danskernes dagligdag under besættelsen. Hvordan var denne tid for befolkningen, som for størstedelens vedkommende ikke tog aktivt del i modstandskampen?

Referencer

Eksterne henvisninger 
 

Danske film fra 1981

Film om Besættelsen
Den hårde sandhed

Den hårde sandhed er en dansk dokumentarfilm fra 1981 med instruktion og manuskript af Carsten Clante.

Handling 
Tage Skou-Hansens forfatterskab har hentet sit stof i samtiden og er såvel kritisk som eksistentielt. I denne film om litteratur og historie er der udvalgt en række scener fra forfatterskabets store romanserie om Holger Mikkelsen. Disse scener er filmatiserede (med skuespillere, handlingsforløb osv.) og stammer fra De nøgne træer, Tredje halvleg, Den hårde frugt og Over stregen. De spillede scener kommenteres af forfatteren, der også fortolker romanens handling og karakteriserer hovedaktørerne som figurer i Danmarkshistorien fra besættelsestiden frem til ungdomsoprøret.

Referencer

Eksterne henvisninger 
 

Danske film fra 1981

Dokumentarfilm fra Danmark
Samspil. 10 situationer med børn og voksne

Samspil. 10 situationer med børn og voksne er en film instrueret af Lise Roos efter manuskript af Lise Roos.

Handling 
I forbindelse med filmen »Kan man klippe i vand?« er der udarbejdet fire tematiske film, som kan betragtes som debatoplæg om mere specielle emner. Dette er en af dem. Den indledes med følgende tekst og er i øvrigt ukommenteret: "Voksne, der arbejder med børn, kaldes pædagoger. Hvad er pædagogik? Det er opdragelseskunst ... Er børn pædagogiske fænomener?" Filmen består af en række forskelligartede situationer, som lægger op til debat om pædagogroller, om samspil, medspil og modspil mellem børn og voksne. Se også: »Far, mor og børn. Noget om rollelege«, »Kan man klippe i vand+«, »Thomas og hans tempo. Et udviklingsforløb« og »Tumlerier. Et studie i bevægelse«.

Referencer

Eksterne henvisninger 
 

Danske film fra 1985

Dokumentarfilm fra Danmark
Storstrømsbroen (film)

Storstrømsbroen er en film instrueret af Carl Th. Dreyer efter eget manuskript.

Handling 
Et lyrisk og arkitektonisk blik på Nordeuropas længste bro, der er 3200 meter lang og blev bygget i årene 1933-37. Hvilende på 49 strømpiller af beton spænder de 50 dristige stålfag over hele Storstrømmen fra Masnedø til Falster. Instruktøren og fotografen har oplevet broen ud fra et æstetisk synspunkt. De har skabt en film om linjernes og fladernes dynamik, om broens storhed og enkelhed og skønheden, der opstår, når jern og beton fordelt på den rette måde skal tjene et nyttigt behov. Et strålende bevis på dansk ingeniørkunst.

Referencer

Eksterne henvisninger 
 

Danske film fra 1950
Dokumentarfilm fra Danmark
Film instrueret af Carl Th. Dreyer
Brunkul (film)

Brunkul er en film instrueret af Bjarne Henning-Jensen efter eget manuskript.

Handling 
Kl. 6 begynder arbejdet i brunkulslejerne. Arbejderne sænkes ned i dybet med kran. 15 m sand dækker kullene. Sandet graves bort og fjernes på trillebør. Kul graves med gravemaskine. Sortering af kul efter størrelse i 3 kategorier. Der arbejdes 16 timer i døgnet, i to hold. Frokostpause. Tipvogne og lokomotiver. Hestevogne kører kul til jernbanen. Kultog.

Referencer

Eksterne henvisninger 
 

Dokumentarfilm fra Danmark
Danske film fra 1941
Kan man klippe i vand?

Kan man klippe i vand? er en film instrueret af Lise Roos.

Handling 
I filmen viser vi en almindelig børnehaves hverdag, som den former sig for de fleste børn i Danmark. Efter en uge gjorde vi et forsøg, hvor vi ophævede tiden og fjernede legetøjet i to uger - for at se, hvad der ville ske, når den daglige tilrettelægning var væk. Sådan introducerer filmfolkene det stykke børneforskning, som filmen er. Den strukturerede hverdag, der tager tiden i agt, stilles over for en ændret hverdag. Filmens to halvdele rejser spørgsmål om forholdet imellem børn og pædagoger, om pædagogroller, om det præfabrikerede legetøj contra den frie leg, om dagsrytme, om gruppen og den enkelte, om plads og udfoldelsesmuligheder m.m. De efterfølgende film: »Far, mor og børn. Noget om rollelege«, »Samspil. 10 situationer med børn og voksne«, »Thomas og hans tempo. Et udviklingsforløb« og »Tumlerier. Et studie i bevægelse« udkommer i løbet af efteråret 1996 på video under fællestitlen »Børnehavebørn«.

Referencer

Eksterne henvisninger 
 

Danske film fra 1983

Dokumentarfilm fra Danmark
Campingplads (film)

Campingplads er en film instrueret af Ali Alwan efter manuskript af Anne Hjort.

Handling 
Reportage fra livet på en campingplads på Samsø. Campingpladsen ses som en introduktion til Danmark, som et dansk mikrokosmos.

Referencer

Eksterne henvisninger 
 

Danske film fra 1989
Dokumentarfilm fra Danmark
Plads (film)
Når de små synger

Når de små synger er en film instrueret af Anja Dalhoff efter manuskript af Anja Dalhoff.

Handling 
En film om, hvordan musikken indgår i 0-6 årige børns hverdag. Hvordan deres medfødte musikalske evner bygges op af forældre og pædagoger, dog uden at fjerne det improvisatoriske fra børnene.

Referencer

Eksterne henvisninger 
 

Danske film fra 1989

Dokumentarfilm fra Danmark
Miskito - indianere under våben

Miskito - indianere under våben er en film instrueret af Frank Homann efter manuskript af Frank Homann.

Handling 
Dokumentarfilm. På østkysten af Nicaragua lever miskitoindianere, der i årevis har kæmpet for selvstyre. De er kommet i klemme mellem sandinisterne og contraerne, som begge har ønsket og krævet indianernes loyalitet. Filmen beskriver den indianske guerilla, indianernes kultur og de mange landsbyer, der isoleret i junglen har været kontrolleret af guerillaen

Referencer

Eksterne henvisninger 
 

Danske film fra 1990
Nicaragua
Dokumentarfilm fra Danmark
Dronning af Danmark (film)

Dronning af Danmark er en dansk dokumentarfilm fra 1990, der er instrueret af Svend Aage Lorentz.

Handling 
Dokumentarfilm lavet i anledning af Dronning Margrethes 50 års fødselsdag.

Referencer

Eksterne henvisninger 
 

Danske film fra 1990

Dokumentarfilm fra Danmark